**Lignelsen om arbejderne i vingården**

**v1**  For Himmeriget ligner en vingårdsejer, der tidligt om morgenen gik ud for at leje arbejdere til sin vingård. **v2**  Da han var blevet enig med dem om en dagløn på en denar, sendte han dem hen i sin vingård. **v3**  Ved den tredje time gik han ud og så nogle andre stå ledige på torvet, **v4**  og han sagde til dem: Gå I også hen i min vingård, så skal jeg betale, hvad I har ret til. **v5**  De gik derhen. Igen ved den sjette og den niende time gik han ud og gjorde det samme. **v6**  Ved den ellevte time gik han derhen og fandt endnu nogle stående dér, og han spurgte dem: Hvorfor har I stået ledige her hele dagen? **v7**  De svarede ham: Fordi ingen har lejet os. Han sagde til dem: Gå I også hen i min vingård. **[v8](javascript: ShowBibleChapterNotes('note1');)**  Da det blev aften, sagde vingårdens ejer til sin forvalter: Kald arbejderne sammen og betal dem deres løn, men sådan, at du begynder med de sidste og ender med de første.**v9**  Og de, der var blevet lejet i den ellevte time, kom og fik hver en denar.**v10**  Da de første kom, troede de, at de ville få mere; men også de fik hver en denar. **v11**  Da de fik den, gav de ondt af sig over for vingårdsejeren **v12**  og sagde: De sidste dér har kun arbejdet én time, og du har stillet dem lige med os, der har båret dagens byrde og hede. **v13**  Men han sagde til en af dem: Min ven, jeg gør dig ikke uret. Blev du ikke enig med mig om en denar? **v14**  Tag det, der er dit, og gå! Jeg vil give den sidste her det samme som dig. **[v15](javascript: ShowBibleChapterNotes('note2');)**  Eller har jeg ikke lov til at gøre, hvad jeg vil, med det, der er mit? Eller er dit øje ondt, fordi jeg er god? **[v16](javascript: ShowBibleChapterNotes('note3');)**  Sådan skal de sidste blive de første, og de første de sidste.«